Bukedde Online - Don Bahati ne Medie Moore bawangudde engule\nMututaase amataba gatutwala\nIsma mbuulira gy'otadde abaana bange nkuso...\nDon Bahati awangudde engule ya sereebu w'omwaka ne yewaana.\nDon Bahati(wakati) mu katono y'engule gye yawangudde n'ali ku siteegi ne Sheebah Karungiu\nDon Bahati Lubega amezze Bad Black ne Anita Fabiola ne yewaana "Nze aliko abalala bali kubyabwe"\nDon Bahati (Bahati Lubega) omu ku Bannayuganda ababeera e South Africa abamanyiddwa okulya obulamu n'eswagga buli lwe bayingirawo wano mu ggwanga y'omu bawangudde engule mu mpaka za Starqt Awards ezaayindidde mu kibuga Johannesburg e South Africa ku Lwomukaaga.\nMedi Moore n'engule gye ywangudde\nEmpaka zino ezitegekebwa buli mwaka e South Africa zivuganyizibwako Bannayuganda ne basereebu okuva mu mawanga amalala mu biti eby'enjawulo.era Bahati okulangirirwa ku bwa sereebu w'omwaka (Best Celebrity) yamezze banne bwe babadde bavuganya okuli; Bad Black, Anita Fabiola, Medi Moore, Munnakenya Huddah Monroe, Omutanzania Hamisa Mabetto, DJ Qube okuva mu Bugirimani ne Jimmy Paul.\nabamu ku bantu abeetabye ku mukolo\nBahati olumukwasiza engule nategezza nga bwagenda okujaguliza awamu n'abawagizi be mu Uganda obuwanguzi buno ku kabaga kategese mu club Guvnor nga December 26.\nYe Medi Moore yawangudde ngule ya sserulungi wa Bannayuganda e South Africa (Mr. Uganda South Africa) naye neyebaza abawagizi be abamubeereddewo okulaba nga atuuka ku buwanguzi buno.\nMedi (ku kkono) ne Bahati\nAte ye Ashburg Kato omu ku bantu abamanyiddwa okuwandiika amawulire ku 'social media' (Blogger) yawangudde engule y'omuntu alina kyagasizza ekitundu kye (Best Community Impact) kuno kw'osa n'abantu abalala bangi abawangudde mu mitendera egisoba mu 40.\nAshburg Kato(wakati) naye yawangudde.\nSheebah Karungi eyavuganyiza ku ngule y'omuyimbi omukyala asinze okuyimba ye yakulembeddemu abasanyusizza abantu. yabakubye omuziki ogwabafuukudde abamu ne bamusaba ne 'anko'.\nObukyafu bususse e Rwebikoona\nLWENGO: Ekibuga ekitalina kaabuyonjo ya lukale kikuuma kitya obuyonjo?\nBulo kabuga akakula naye kaabuyonjo zibawemudde


Bukedde Online - Ssentebe yeeyamye ku masomero ag'obwannannyini\nSsentebe yeeyamye ku masomero ag'obwannannyini\nMukomye okufuula abaana bakama bammwe\nMuseveni alaze bye bakoze okunyweza ebyokw...\nMuyambe bamulekwa nga bwe mukuza ebitone byabwe\nKu kkono ye, mukulu w'essomero Sarah Nakabugo, mu nkoofiira emmyuufu ye Hajji Kitaka Kavulu ne Ssentebbe w'e Gombolola y'e Kyampisi Muhammed Kabambwe eyabadde omugenyi omukulu\nSsentebe w'e Gombolola y'e Kyampisi mu Disitulikiti y'e Mukono. Muhammad Kabambwe asuubizza okuyambako amasomero ag'obwannannyini naddala ago agavuddeyo okuyamba ku bamulekwa okusomera obwereere.\nYasiimye bannannyini masomero ag'obwannannyini okuvaayo ne gayamba ku Gavumenti okusitula n'okutumbula ebyenjigiriza naddala ago agayambye okusomesa bamulekwa era naye ne yeeyama okubayambako okuggusa olubimbi lwe batandiseeko nga babawa ebikozesebwa mu kusoma okuli n'ebisale by'amasomero kye yagambye nti, kijja kutumbula embeera z'abantu.\nYabadde ku ssomero lya First Grade Junior School Kabembe mu Gombolola y'e Kyampisi mu Disitulikiti y'e Mukono ku Lwomukaaga bwe yabadde omugenyi omukulu ku lunaku abayizi kwe baayolesezza ebitone baabwe n'okusiibula abayizi abaamazeeko nassale nga bagenda mu kibiina ekisooka.\nYayambye nti, agenda kukozesa ekifo kye nga Ssentebbe ng'ali wamu ne bakansala ku lukiiko lw'eggombolola bongere ku mutemwa gwe bawa bamulekwa mu masomero ag'obwannannyini gye basomera nga omu ku kaweefube w'okutumbula ebyenjigiriza era n'akunga abantu okumweyambisa okufuna ebifo mu matendekero ga Gavumenti yonna gye gali kisobozese okutumbula embeera z'abantu.\nYasiimye abaatandika essomero lino, erya First Grade Junior School, Kabembe okuli Hajji Kitaka Kavulu Ssaalongo ne munne Ezekiel Isanga olw'okuyambako okusomesa bamulekwa ku bwereere era ne yeeyama okubafunira ku bikozesebwa mu ssomero ebiyamba okusitula omutindo gw'ebyenjigiriza.\nHajji Kitaka, yasabye ssentebbe okubakendeereza ku musolo gwe bababinika omuli omusolo gw'ebizimbe gwe bagamba nti, mungi kyokka nga bayambako Gavumenti okusomesa abaana baayo.\nHajji Kavulu Kitaka\nEyampita ow'ebisiraani atutte omwana wange\nAb'e Mpererwe baloopye OC wa poliisi\nBakutte 2 ku by'owapoliisi eyafiiridde mu mikono gy'amagye\nAbatuuze b'e Kabowa basabye ku ba LDU


Bukedde Online - Agambibwa okutta nnyina bamuyigga\nAgambibwa okutta nnyina bamuyigga\nLayini z'essimu akakadde kamu zisaliddwaako\nPOLIISI y’e Mityana eri ku muyiggo gwa muvubuka ateeberezebwa okutuga nnyina n’amutta n’amala n’adduka era nga mu kiseera kino tannaddamu kulabikako.\nAbatuuze ku kyalo Najjanankumbi mu muluka gw’e Kimuli mu ggombolola y’e Maanyi bakyali mu ntiisa oluvannyuma lw’okusanga mutuuze munnaabwe Konstansia Namusisi, 48, ng’omulambo gwe gusuuliddwa ku kkubo ku Mmande ku makya.\nNamusisi abadde omulimi yakomye okulabikako ku Ssande akawungeezi ng’ali mu maka ge. Nnyina w’omugenzi, Jjajja Yuliana Nandegeya era ng’abadde abeera kumpi n’omugenzi yategeezezza nti yakomye okulaba muwala we ku Mmande ng’ali ne mutabani we Semujju nga muzzukulu we y’abadde alina gy’ayagala okumutwala.\n“Bwe nabuuzizza muwala wange gy’alaga ekiro ekyo n’antegeeza nti Semujju alina gy’amutwala. Nakimugambiddewo nti nze mpulira omutima gutiddemu. Nazzeemu okuwulira ebimukwatako ku makya nga bampita nti basanze omulambo gwe nga guli ku kkubo,” Nandegeya bwe yategeezezza.\nJjajja Nandegeya agamba nti ye olukwe aluteeka ku muzzukulu we, lwa nsonga nti yagenze ne nnyina ku ssaawa emu ey’akawungeezi, kyokka ye yasobodde okukomawo awaka yekka ku ssaawa ssatu ez’ekiro era nga yenna mukambwe muzibu. Kye yakoze yayingidde mu nnyumba y’omugenzi n’aggyayo ssente, era ne ku nnyumba n’asibako kkufulu endala n’agenda nga ne mu kuziika nnyina teyalabiseeko.\nOmulambo gwasangiddwa gusuuliddwa mu bbanga lwa mmita nga 200 okuva mu maka g’omugenzi era nga gwabadde gulabika nga yatugiddwa butugibwa, kyokka nga mu kifo we gwasangiddwa ku kkubo kyalabise nga gwasuuliddwaawo busuulwa.\nAbatuuze bategeezezza mutabani w’omugenzi amanyiddwaako erimu erya Semujju abadde yaakakomawo ku kyalo, wiiki bbiri eziyise ng’ava mu kibuga. Obuzibu kigambibwa nti bwavudde ku mugenzi okutunda kasooli gwe yaggyeemu emitwalo 10, Semujju ze yabadde ayagala nnyina amuweeko, kyokka n’agaana.\nAduumira poliisi mu disitulikiti ye Mityana, Henry Kintu yagambye nti poliisi mu kiseera kino ekyali ku muyiggo gwa Semujju, atannaba kuddamu kulabikako wadde ng’abadde abeera ne nnyina, era ne basaba buli muntu yenna amulabyeko okukolagana bulungi ne poliisi emuli okumpi.\nPoliisi era egamba nti baakutte abantu babiri bagiyambeko mu kunoonyereza kwayo. Bano kuliko John Bosco Ssande ng’ono mwannyina w’omugenzi kyokka nga baludde nga balina obutakkaanya era nga Ssande abadde yamulabula dda okumutusaako obulabe.\nOmulala ye Saul Mbabaali, ono nga yaliko muganzi w’omugenzi era ng’embwa za poliisi ze baleese okuzuula omutemu we zaasibidde ku nnyumba ye. Okunoonyereza kukyagenda mu maaso.\nOmuwala eyalabye Kazini ngâ€™attibwa poliisi emulemedde\nDraru asibiddwa emyaka 14 olwâ€™okutta Kazini